**E L Ő T E R J E S Z T É S**

**Mindszentkálla Község Önkormányzata Polgármestere döntéséhez**

**Tárgy: A falugondnoki szolgáltatásról szóló rendelet felülvizsgálata**

**Előkészítette:** Nagy Éva, ügyintéző

Jogszabállyal nem ellentétes

**dr. Szabó Tímea jegyző**

A falugondnoki szolgáltatás ellátásának feltételeit Mindszentkálla község Önkormányzata Képviselő-testületének a falugondnoki szolgáltatásról szóló 2/2007. (II. 20.) számú rendelete tartalmazza.

A szociális igazgatásról és szociális ellátásokról szóló 1993. évi III. törvény (a továbbiakban: Szt.) 92. § (1) bekezdésének a) pontja alapján a  személyes gondoskodást nyújtó ellátásokról, azok igénybevételéről, valamint a fizetendő térítési díjakróla fenntartó önkormányzat rendeletet alkot.

Az Szt. 60. § (4) bekezdése szerint a   falugondnoki, illetve tanyagondnoki szolgáltatás a fenntartó önkormányzat rendeletében részletesen meghatározott, (1) bekezdés szerinti feladatokat látja el, valamint - az önkormányzat rendeletében meghatározott módon - közreműködhet az étkeztetés biztosításában.

Az Szt. 60. § (1) bekezdése alapján a falugondnoki, illetve tanyagondnoki szolgáltatás célja az aprófalvak és a külterületi vagy egyéb belterületi, valamint a tanyasi lakott helyek intézményhiányából és a közösségi közlekedés nehézségéből eredő hátrányainak enyhítése, az alapvető szükségletek kielégítését segítő szolgáltatásokhoz, közszolgáltatáshoz, valamint egyes alapszolgáltatásokhoz való hozzájutás biztosítása, továbbá az egyéni, közösségi szintű szükségletek teljesítésének segítése.

# A falugondnok által végzendő alapszolgáltatások körét a személyes gondoskodást nyújtó szociális intézmények szakmai feladatairól és működésük feltételeirőlszóló 1/2000 (I.7.) SzCsM rendelet 39. §(1)bekezdése határozza meg, mely szerint a szolgáltatás során az önkormányzat rendeletében a falugondnoki szolgáltatás számára meghatározott közvetlen, személyes szolgáltatások közül alapfeladatnak minősül

*a)*a közreműködés

*aa)*az étkeztetésben,

*ab)*a házi segítségnyújtásban,

*ac)*a közösségi és szociális információk szolgáltatásában;

*b)*az egészségügyi ellátáshoz való hozzájutás biztosítása, így

*ba)*a háziorvosi rendelésre szállítás,

*bb)*az egyéb egészségügyi intézménybe szállítás,

*bc)*a gyógyszerkiváltás és a gyógyászati segédeszközökhöz való hozzájutás biztosítása;

*c)*az óvodáskorú, iskoláskorú gyermekek szállítása, így

*ca)*az óvodába, iskolába szállítás,

*cb)*az egyéb gyermekszállítás.

(2)A szolgáltatás során az önkormányzat rendeletében a falugondnoki szolgáltatás számára meghatározott közvetlen, személyes szolgáltatások közül kiegészítő feladatnak minősülnek a lakossági szolgáltatások, így

*a)*a közösségi, művelődési, sport- és szabadidős tevékenységek szervezése, segítése,

*b)*az egyéni hivatalos ügyek intézésének segítése, lakossági igények továbbítása,

*c)*az egyéb lakossági szolgáltatások, illetve az (1) bekezdés *a)*pontjában meghatározottakon kívüli egyéb szociális és gyermekjóléti alapszolgáltatások biztosításában való közreműködés.

(3)A szolgáltatás során az önkormányzat rendeletében a falugondnoki szolgáltatás számára meghatározott, az önkormányzati feladatok megoldását segítő, közvetett szolgáltatásnak minősül

*a)*az ételszállítás önkormányzati intézménybe,

*b)*az önkormányzati információk közvetítése a lakosság részére,

*c)*a falugondnoki szolgálat működtetésével kapcsolatos teendők ellátása.

(3a)A (3) bekezdésben meghatározott feladatok a szolgáltatásnyújtás legfeljebb 50%-át tehetik ki.

(4) A falugondnok tevékenységét a szociál- és nyugdíjpolitikáért felelős miniszter által meghatározott, a Szociális Ágazati Portálon közzétett tevékenységnaplóban kell dokumentálni. A szolgáltatáshoz használt gépjármű menetlevelén fel kell tüntetni, hogy a gépjárművet a falugondnoki szolgáltatás ellátásához veszik igénybe.

(5)Falu-, illetve tanyagondnoki munkakörben csak olyan személy foglalkoztatható, akit a foglalkoztatás kezdő időpontjában a munkáltató bejelentett a munkakör betöltéséhez szükséges falu- és tanyagondnoki alapképzésre, és azt a munkakör betöltője a foglalkoztatás kezdő időpontjától számított egy éven belül elvégzi.

(6) A falu- és tanyagondnoki szolgáltatás

*a)*szállítás,

*b)*megkeresés és

*c)*közösségi fejlesztés szolgáltatási elemet biztosít.

A Veszprém Megyei Kormányhivatal ellenőrizte az Önkormányzatok szociális tárgyú rendeleteit, így Mindszentkálla hatályos falugondnoki rendeletét is.

Az ellenőrzés az alábbi hibákat fogalmazta meg:

|  |
| --- |
| bevezető hiányos és rossz |
| Ör. 1. § Preambulum nem lehet a rendeletben, Jszr. 51. § (1) |
| Ör. 2. § Hatály szabályozása csak akkor, ha eltérő a törvényi szabályoktól Jat. 6. § (3) Jszr. 63. § (1) |
| Ör. 3. § Függeléket nem lehet szabályozni Jszr. Nem ismer ilyen szerkezeti egységet |
| Ör. 4. § (3) Polgármester nem a munkáltató, mert az a KT, Kjt. |
| Ör. 5. § Helyettesítés szabályai SZMSZ-ben, nem az Ör.-ben kell szabályozni 1/2000 SzCsM rendelet 19. § (5) |
| Ör.6. § Felülvizsgálni, hogy aktuális-e még |
| Ör. 12. § A szolgáltatások elnevezése nem alapellátások és egyéb szolgáltatási feladatok Családsegítéshez kapcsolódó feladatok nincsenek (3) b-c) Felülvizsgálni a felsorolást (rokonlátogatás, körjegyzőség) 1/2000 SzCsM rendelet 39. § |
| Ör. 15. §(2) f) Felülvizsgálni Gázpalackcsere, favágás, |
| Ör. 16. § Gondozási szükséglet vizsgálatát nem végezheti Szt. 63. § (5) |
| Ör. 19. § , 22. §, 4. melléklet stb Térítési díjat nem lehet a rendeletben megállapítani, nincs rá felhatalmazás Szt. 115/A. § (1) |
| Ör. 26. § Nincs ilyen szerv Jat. 2. § (2) |

A jelenleg hatályos falugondnoki szolgáltatásról szóló rendelet 2007 évi megalkotása óta az SzCsM rendelet több ponton is módosításra került. A falugondnoki szolgáltatásról szóló rendelet áttekintésre került és megállapítható, hogy sok elavult szabályozást tartalmaz, melyeknek módosítása már nem javasolt, így célszerű új rendeletet alkotni.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. A Kormány a veszélyhelyzet kihirdetéséről és a veszélyhelyzeti intézkedések hatályba lépéséről szóló 27/2021. (I. 29.) Korm. rendeletben az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány (a továbbiakban: koronavírus világjárvány) következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

**Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

A rendelet-tervezet címe: Mindszentkálla Község Önkormányzata Képviselő-testülete ../2021.(…) a falugondnoki szolgáltatásról

Társadalmi-gazdasági hatása: falugondnoki szolgáltatás feladatellátásának meghatározása

Költségvetési hatása: Az Önkormányzat falugondnoki szolgáltatást lát el, ezért az Önkormányzatnak a költségvetésben minden évben forrást kell biztosítani.

Környezeti, egészségi következményei: nincs

Adminisztratív terheket befolyásoló hatása: nincs

Egyéb hatása: nincs.

A rendelet megalkotásának szükségessége: törvényi kötelezettség

A rendelet megalkotása elmaradása esetén várható következmények: törvénynek való megfelelés hiánya, jogszabálysértés

A rendelet alkalmazásához szükséges feltételek: - személyi: falugondnok (jelenleg is van)

- szervezeti: nincs

- tárgyi: nincs

- pénzügyi: költségvetési forrás biztosítása

**Mindszentkálla Község Önkormányzata Képviselő-testületének**

**……/2021. (.) önkormányzati rendelete**

**a falugondnoki szolgáltatásról**

Mindszentkálla Község Önkormányzata Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti hatáskörében a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendeletben kihirdetett veszélyhelyzetben a szociális igazgatásról és szociális ellátásokról szóló 1993. évi III. törvény 92. § (1) bekezdés a) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. §**

(1) A falugondnoki szolgálat keretében ellátandó feladatok:

a) közvetlen, személyes szolgáltatások körébe tartozó alapfeladatok,

b) közvetlen, személyes szolgáltatások körébe tartozó kiegészítő feladatok,

c) önkormányzati feladatok megoldását segítő, közvetett szolgáltatások,

d) egyéb feladatok.

(2) A falugondnoki szolgálat keretében ellátandó közvetlen személyes szolgáltatások körébe tartozó alapfeladatok:

a) a közreműködés

aa) az étkeztetésben,

ab) a házi segítségnyújtásban,

ac) a közösségi és szociális információk szolgáltatásában;

b) az egészségügyi ellátáshoz való hozzájutás biztosítása, így

ba) a háziorvosi rendelésre szállítás,

bb) az egyéb egészségügyi intézménybe szállítás,

bc) a gyógyszerkiváltás és a gyógyászati segédeszközökhöz való hozzájutás biztosítása;

c) az óvodáskorú, iskoláskorú gyermekek szállítása, így

ca) az óvodába, iskolába szállítás,

cb) az egyéb gyermekszállítás.

(3) A falugondnoki szolgálat keretében ellátandó közvetlen, személyes szolgáltatások körébe tartozó kiegészítő feladatok:

a) közösségi, művelődési, sport-és szabadidős tevékenységek szervezése, segítése,

b) egyéni hivatalos ügyek intézésének segítése, lakossági igények továbbítása,

c) egyéb alapszolgáltatásokhoz való hozzáférésben való közreműködés,

d) egyéb lakossági szolgáltatások biztosításában való közreműködés.

(4) A falugondnoki szolgálat keretében ellátandó önkormányzati feladatok megoldását segítő, közvetett szolgáltatások:

a) ételszállítás önkormányzati intézménybe

b) önkormányzati információk közvetítése a lakosság részére

c) a falugondnoki szolgálat működésével kapcsolatos teendők ellátása.

(5) A falugondnoki szolgálat az (1)-(4) bekezdésben meghatározott szolgáltatások részeként

a) szállítás,

b) megkeresés és

c) közösségi fejlesztés szolgáltatási elemeket biztosít.

**2. §**

A falugondnok elsősorban az alapfeladatnak minősülő szolgáltatásokat köteles ellátni, a kiegészítő feladatnak minősülő lakossági szolgáltatások, az önkormányzati feladatok megoldását segítő, közvetett szolgáltatások, valamint a szolgálat által nyújtott egyéb szolgáltatások csak akkor teljesíthetők, ha azok biztosítása az alapfeladatok ellátását nem veszélyezteti.

**3. §**

A falugondnoki szolgáltatás igénybevétele térítésmentes.

**4. §**

A feladatellátás szakmai tartalmát, az igénybevétel módját, a biztosított szolgáltatások formáit, körét, rendszerességét a Szakmai Program tartalmazza.

**5. §**

Hatályát veszti a falugondnoki szolgáltatásról szóló 2/2007. (II. 26.) önkormányzati rendelet.

**6. §**

Ez a rendelet a kihirdetését követő napon lép hatályba.

Részletes indokolás

**1. §**

A falugondnok által ellátandó feladatokat tartalmazza

**2. §**

Az ellátandó feladatok sorrendjét határozza meg.

**3. §**

Kimondja, hogy az ellátás igénybevétele térítésmentes.

**4. §**

A szolgáltatás igénybevételének módját, tartalmazza, továbbá utal arra, hogy az egyes feladatok ellátásának formáját, körét, rendszerességét a Szakmai Program tartalmazza

**5. §**

Hatályon kívül helyező rendelkezést tartalmaz.

**6. §**

Hatályba léptető rendelkezést tartalmaz.